Porez na nekretnine – prijava podataka važnih za oporezivanje

Pozivaju se obveznici plaćanja poreza na nekretnine **kod kojih je došlo do promjena** (vlasništva, površine nekretnine i sl.), a koji su do sada bili obveznici plaćanja poreza na kuće za odmor, te obveznici **koji do sad nisu prijavili da su u posjedu nekretnine** u Općini Murter-Kornati da do 31. ožujka 2025. ispune obrazac Zahtjeva (u prilogu) te da ga dostave Općini Murter-Kornati osobno, putem pošte ili e-maila.

Podaci za koje se utvrđuje porez na nekretnine, a koje porezni obveznik treba dostaviti do 31. ožujka ove godine poreznom tijelu, Jedinstvenom upravnom odjelu Općine Murter-Kornati, jesu:

• promjena obračunske površine nekretnine,  
• promjena namjene nekretnine,  
• dokaz o iznajmljivanju nekretnine na temelju ugovora o najmu ili zakupu koji nije prijavljen Poreznoj upravi radi plaćanja poreza na dohodak od imovine (najmodavac ili zakupodavac pravna osoba),  
• dokaze koji utječu na ostvarivanje uvjeta za oslobođenje od plaćanja poreza na nekretnine, a koji nisu poznati poreznom tijelu,

Za prijave podataka važnih za oporezivanje, odnosno prijave podataka za oslobođenje od plaćanja poreza na nekretnine dostupan je unificirani **obrazac ZAHTJEVA (preuzmi).**Porez na nekretnine ne plaća se na nekretnine:  
1. koje služe za stalno stanovanje,  
2. koje se iznajmljuju na temelju ugovora o najmu za stalno stanovanje (najmanje 10 mjeseci),  
3. koje domaćinu određenomu prema propisu kojim se uređuje ugostiteljska djelatnost služe za stalno stanovanje,  
4. kada je onemogućena stambena namjena nekretnine (npr., nekretnina je bez infrastrukture, bez krova, narušene statike i slično),  
5. kada se nekretnina ne može koristiti zbog prirodnih nepogoda,  
6. javne namjene i nekretnine namijenjene institucionalnom smještaju osoba,  
7. koje se u poslovnim knjigama trgovačkih društava vode kao nekretnine namijenjene prodaji ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci,  
8. preuzete u zamjenu za nenaplaćena potraživanja ako je od dana preuzimanja do 31. ožujka godine za koju se utvrđuje porez proteklo manje od šest mjeseci,  
9. u vlasništvu općine ili grada koje se nalaze na njihovu području,  
10. u vlasništvu osoba koje se, prema odlukama gradova odnosno općina, smatraju socijalno ugroženim građanima.

Predmetni zahtjev podnosi se do 31. ožujka godine i to prema mjestu gdje se nekretnina nalazi.

**ZAHTJEV ZA DOSTAVU PODATAKA U SVRHU PRIJAVE/OSLOBOĐENJA POREZA NA NEKRETNINE**

|  |
| --- |
| 1. **PODACI O POREZNOM OBVEZNIKU** |
| **OIB:** |
| **IME I PREZIME:** |
| **ADRESA PREBIVALIŠTA/BORAVIŠTA (GRAD/MJESTO/ULICA/KČ.BROJ):** |
| **TELEFON:** |
| **E-MAIL:** |
| 1. **PODACI O NEKRETNINI** |
| **ADRESA: (ŽUPANIJA/GRAD/MJESTO/ULICA/KČ.BROJ):** |
| **GODINA IZGRADNJE:** |
| **PROMJENA OBRAČUNSKE POVRŠINE NEKRETNINE: DA - NE** |
| **• neto korisna površina u m2:** |
| **PROMJENA NAMJENE NEKRETNINE: DA - NE** |
| 1. **RAZLOZI ZA OSLOBOĐENJE: DA - NE (zaokružiti)** |
| **• NEKRETNINA NAMIJENJENA ZA STALNO STANOVANJE** |
| **• NEKRETNINA NIJE PODOBNA ZA STAMBENI PROSTOR USLIJED PROGLAŠENJA**  **PRIRODNIH NEPOGODA** |
| **• ONEMOGUĆENA STAMBENA NAMJENA NEKRETNINE (OSTALI SLUČAJEVI)** |
| 1. **NAPOMENA**   **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| 1. **POPIS PRILOŽENIH ISPRAVA**   **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**UPUTE ZA ISPUNJAVANJE ZAHTJEVA**

Ovaj Zahtjev podnosi se radi prijave promjene podataka bitnih za utvrđivanje obveze plaćanja poreza na nekretnine, kao i radi prijave dokaza koji utječu na ostvarivanje uvjeta za oslobođenje od plaćanja poreza na nekretnine.

Zahtjev se podnosi **Općini Murter-Kornati, Jedinstveni upravni odjel, Butina 2, Murter, do 31. ožujka** godine za koju se utvrđuje porez na nekretnine prema mjestu gdje se nekretnina nalazi.

**Točke 1. i 2**. popunjavaju se u svrhu prijave nekretnine koja podliježe oporezivanju porezom na nekretnine.

**Točke 1., 2. i 3.** popunjavaju se u svrhu oslobođenja od plaćanja poreza na nekretnine.

Pod točkom **1. PODACI O POREZNOM OBVEZNIKU** navodi se osobni identifikacijski broj (OIB), ime i prezime, adresa prebivališta/boravišta (grad/mjesto/ulica/kč. broj) i kontakt podaci.

Pod točkom **2. PODACI O NEKRETNINI** navodi se:

- **adresa nekretnine** – županija, grad, mjesto, ulica kč. broj,

- **godina izgradnje** – podatak o godini izgradnje je neobavezan podatak

- **promjena obračunske površine nekretnine** – podatak o promjeni obračunske površine nekretnine se popunjava unosom DA ili NE. Ako je odgovor DA, onda je potrebno popuniti sljedeći podatak i korisnoj površini u m2. Ako je odgovor NE, onda nije potrebno popuniti sljedeći podatak,

- **korisna površina u m2** – podatak o korisnoj površini u m2 popunjava se ako je prethodni odgovor DA. Korisna površina određena je propisom kojim se uređuju uvjeti i mjerila za izračun zaštićene najamnine.

- **promjena namjene nekretnine** – podatak o promjeni namjene nekretnine je neobavezan podatak. Ako je odgovor DA, onda je potrebno popuniti NAPOMENU u vidu slobodnog unosa.

Pod točkom 3. **RAZLOZI ZA OSLOBOĐENJE** popunjava se unosom DA ako postoji oslobođenje za sljedeće nekretnine. Ako je odgovor DA, onda je potrebno još zaokružiti jedan od ponuđenih razloga za oslobođenje te u točki 5. Zahtjeva priložiti dokumente koji to oslobođenje i dokazuju:

- **nekretnina namijenjena za stalno stanovanje** – prijavljuje se nekretnina u kojoj stanuje osoba bez prijavljenog prebivališta/boravišta te nekretnina za koju nije prijavljen ugovor o najmu Poreznoj upravi,

- **nekretnina nije podobna za stambeni prostor uslijed proglašenja prirodnih nepogoda** – prijavljuje se nekretnina koja nije podobna za stambeni prostor uslijed proglašenja prirodnih nepogoda, pri čemu se kao dokaz dostavlja odluka nadležnog tijela o proglašenju prirodnih nepogoda,

- **onemogućena stambena namjena nekretnine** – prijavljuje se nekretnina koja je npr. bez infrastrukture, bez statike, bez krova i sl. Potrebno je dostaviti dokaz da je onemogućeno korištenje nekretnine za stanovanje.

Pod točkom **4. NAPOMENA** neobavezno navodi se u obliku slobodno unosa.

Pod točkom **5. POPIS PRILOŽENIH ISPRAVA** navodi se popis isprava koje se kao preslike prilažu ovom Zahtjevu.